Սարօ Թաթյոս

Սարօ Անդրանիկի Թաթյոս (), հասարակական գործիչ, աշխարհում սկաուտական խմբի տարիքով ամենափոքր  ատենապետ, «Թաթյոսա» Հյուրանոցային կառավարման ընկերության հիմնադիր տնօրեն, ՀԲԸՄ Հայաստանի սկաուտական խորհրդի նախագահ, ԱՐԱԼԵԶ Բարեգործական Հասարակական Կազմակերպության  հիմնադիր նախագահ։

Կենսագրություն 
Սարօ Անդրանիկի Թաթյոսը ծնվել է 1989 թվականի նոյեմբերի 23-ին Հալեպ քաղաքում։ Սովորել է Մխիթարյան Միաբանության Վարժարանում։ Սիրիայում փոքր տարիքից եղել է ՀԲԸՄ Հայ Երիտասարդաց Ընկերակցության երգչախմբի և Սկաուտական խմբի անդամ։ 

2008 թվականին տեղափոխվել է Հայաստան։ Բարձրագույն կրթություն ստացել է Ճարտարապետության և շինարարության Հայաստանի ազգային համալսարանում։ Ապրում և աշխատում է Հայաստանում։

Հայաստանում կազմակերպել և համակարգում է մի շարք ծրագրեր, որոնցից է «Ծաղկահավաք» միջոցառումը։ Սարօ Թաթյոսի կողմից կազմակերպվող ամենամյա ծրագրերից են հետևյալները, որոնցում ներառված չեն Արալեզ ՀԿ-ի ծրագրերը․
 Ծաղկահավաք  
 Մոմավառություն 
 Ճամբարներ 2008-ից մինչ այսօր 
 Արշավներ 
 Մարդիասիրական բարեգործական ծրագրեր

Սկաուտական գործունեություն 
Սարօ Անդրանիկի Թաթյոսը սկաուտական կյանքը սկսել է փոքր տարիքում՝ միանալով Մխիթարյան Միաբանության Վարժարանի սկաուտական խմբին, ուր փոխադրվելով բոլոր տարիքային խմբերը տվել է Սկաուտի երդում։ Սիրիայում ավելի քան 24 տարի եղել է ՀԲԸՄ ՀԵԸ-ի երիտսարդական շարքերում։ 2007 թվականին Սիրիայից որպես առաջնորդ մասնակցել է Անդրանիկ սկաուտական ճամբարի հիմնադրման աշխատանքներին։  2008 թվականին Սիրիայից տեղափոխվել է Հայաստան և դարձել ՀԲԸՄ Հայաստանի սկաուտական խմբի  անդամ։ Հայաստանի սկաուտական խմբում ստանձնել է հետևյալ պաշտոնները՝ 2009 թվականին վարիչ-առաջնորդ, 2010 թվականին փոխխմբապետ, 2011 թվականին խմբապետ, 2015 թվականին փոխատենապետ և վաշտապետ։

2016 թվականին նշանակվել է Անդրանիկ սկաուտական ճամբարի  պատասխանատու հանձնաժողովի անդամ և Անդրանիկ բանակավայրի ծրագրերի ղեկավար։ 2016 թվականին ընտրվել է ՀԲԸՄ Հայաստանի սկաուտական խորհրդի նախագահ՝ սկաուտական խմբի ատենապետ։ Սկաուտական խորհուրդը ղեկավարել է մինչև 2021 թվականի օգոստոսի 31-ը։

ՀԲԸՄ Հայաստանի սկաուտական խմբում կատարած փոփոխություններ

Առաջնորդության դասընթացներ 
ՀԲԸՄ Հայաստանի խմբում Սարօ Թաթյոսը կազմեց հատուկ առաջնորդության դասընթաց, որն անցկացվում էր սկաուտական խմբի ապագա առանջնորդների համար։

Սկաուտական գիտելիքների ծրագիր 
Սկաուտական խմբի համար Սարօ Թաթյոսը ստեղծեց Սկաուտական գիտելիքների և կրծքանշանների հայկական առաջին առցանց կայք , որը հասանելի էր ՀԲԸՄ սկաուտներին։

Խմբագրական խումբ 
2012 թվականի նոյեմբերին Սարօ Թաթյոսը ՀԲԸՄ Հայաստանի սկաուտական խմբում կազմավորեց խմբագրական խումբ, որի անդամները սովորում էին մեդիագրագիտություն, հրապարակում կայքերում, լուսանկարչություն և դիզայն։ 2013 թվականի մարտին Սարօ Թաթյոսի կողմից ղեկավարվող խմբագրական խումբը սկսեց հրապարակել ամսաթերթ։

Փողերախումբ 
2015 թվականի փետրվարի 11-ին Սարօ Թաթյոսը հիմնադրեց ՀԲԸՄ Հայաստանի սկաուտական փողերախումբը, որում երեխաները ստանում էին անվճար երաժշտական կրթություն։ Փողերախումբն ունեցել է բազմաթիվ ելույթներ, որոնցից հիշարժան է 2016 թվականի դեկտեմբերի 2-ի ելույթը Ալեքսանդր Սպենդարյանի անվան օպերայի և բալետի ազգային ակադեմիական թատրոնում՝ «Հոգիս» միջոցառմանը, որին ներկա էին ՀՀ 3-րդ նախագահ Սերժ Սարգսյանը, ՀԲԸՄ նախագահ Պերճ Սեդրակյանը և Ն․Ս․Օ․Տ․Տ․ Գարեգին Բ-ն։ 

 Լեռնագնացների ակումբ  2016թ․, փետրվարի 29
 Գրքերի ակումբ  2016թ․, նոյեմբերի 5
 Էթիկայի հանձնաժողով  
 Ծրագրավորման ակումբ 2020թ.
 Առաջին առցանց սկաուտական կառավարման բազան app.agbuscout.am

Արտաքին հղումներ 
«Ծաղկահավաք»՝ Ծիծեռնակաբերդի հուշահամալիրում
Առավոտ լուսո․ հարցազրույց (Սարօ Թաթյոս, Արթուր Հարությունյան)
Պետությունը պետք է համագործակցի ռազմահայրենասիրական ճամբարների հետ և պատվեր տա՝ ինչ է պետք բանակին
«Անդրանիկ» սկաուտական բանակումը` հայրենիք-Սփյուռք կապերի ամրապնդման գործիք
Ծաղկահավաք՝ Ծիծեռնակաբերդում
Ապրիլի 24-ին խոնարհված ծաղիկները երկրորդ կյանք կստանան
Հայոց ցեղասպանության նահատակների հիշատակին նվիրված մոմավառություն՝ Կարապի լճի տարածքում
Ծաղիկներից՝ մոմեր ու բացիկներ. Ծիծեռնակաբերդում հավաքված ծաղիկները երկրորդ կյանք կստանան

Ծանոթագրություններ

Աղբյուրներ 
Saro Tatios creates a sense of confidence and community under the stars 
«Արալեզ» Բարեգործական ՀԿ պաշտոնական կայք
ՀԲԸՄ Սկաուտական խմբի պաշտոնական կայք 

Հասարակական գործիչներ
Հասարակական գործիչներ ըստ ազգության